text:
IS toigh leinn uile mun àm seo dhen bhliadhna a bhith còmhla ri càirdean ’s ri caraidean. Bidh sinn a’ coimhead air adhart ri latha no dhà còmhla aig an taigh: blàth, buidheach, beannaichte. Ach mar a tha fhios againn, chan eil a h-uile duine cho fortanach sin, agus fiùs anns an Roinn Eòrpa a tha cho beartach an coimeas ri càch, tha gu leòr ann fhathast a tha ri uchd cruadail.
Dh’fhaodadh rudeigin gu math beag a bhith ciallachadh tòrr dha na daoine sin, agus sin an dearbh smuain a tha air cùl na h-iomairt a bhios aig Cùram Bylthswood, buidheann-carthannais Chrìosdail, a h-uile bliadhna aig àm na Nollaige. Bidh iad ag iarraidh air daoine bogsaichean-bhrògan a thoirt dhaibh a tha air an lìonadh le tiodhlacan beaga, leithid dèideag bheag, peansailean, suiteas, siabann ’s mar sin air adhart. Bidh iad an uair sin gan cur a-null thairis gu daoine bochda ann an dùthchannan mar Rumàinia, an Ungair, Bulgàiria, Albàinia, Kosobho, Searbia ’s an Ugràin. “Thòisich sinn na bogsaichean ann an 1993,” tha Fionnlagh MacCoinnich a’ mìneachadh. “Chuir sinn mu 400-500 bogsa a-null thuca sa bhliadhna sin.
“Dh’fhàs e bhon uair sin. Bidh sinn ag amas air eadar 120,000 agus 130,000 bogsa a chur a-null thairis gach bliadhna a-nis. Tha sinn air 1.5 millean bogsa a lìbhrigeadh bhon a thòisich sinn.”
Ged a tha cuid de na dùthchannan anns am bi Blythswood ag obair san Aonadh Eòrpach, a rèir Fhionnlaigh tha pàirtean dhiubh fhathast gu math bochd: “Se fìrinn na cùise gu bheil tòrr de na daoine ann an Taobh Sear na Roinn Eòrpa fhathast cho bochd ’s a bha iad mun àm a thuit na riaghaltasan Comannach. Tha an crìonadh econamach air droch bhuaidh a thoirt orra, ’s uaireannan tha iad nas miosa dheth na bha iad fiùs an uair sin. Nan seallainn dealbhan dhut bho nuair a bha sinn a’ lìbhrigeadh bhogsaichean san Ungair o chionn bliadhna no dhà, shaoileadh tu gur e Rumàinia no Moldòbha a bh’ ann, ach cha b’è.
“Tha Budapest fhèin gu math goireasach, tha a h-uile rud a dh’iarradh tu ann. Ach chan fheum thu a dhol ro fhada gus am faic thu fìor bhochdainn. Bha sinne ann an taighean san Ungair an-uiridh ’s bha am mullach a dhìth orra, cha robh ann ach plastaig sna h-uinneagan aca. Sin na daoine air a bheil sinn ag amas leis na bogsaichean, daoine aig nach eil mòran sam bith.”
Aon teaghlach aig nach eil mòran se an teaghlach aig Svetlana, màthair le triùir chloinne a tha a’ fuireach san Ugràin. Thuirt Tanya Shpigunova bho “Global Action – Ugràin”: “Tha triùir chloinne aig Svetlana, agus an gille as òige aice 8 mìosan. Tha an duine aice sa phrìosan agus nuair a thuit an t-Aonadh Soviet chaill i a cairt-siubhail ’s chan urrainn dhi saoranachd Ugràineach a thoirt a-mach. Gun chead-siubhail chan eil còraichean idir aice. Chan fhaigh i obair no àite fuirich. Tha i a’ fuireach ann an taigh beag nach eil idir freagarrach mar àite-còmhnaidh. Chan eil ann ach aon rùm a tha gu math fuar, far am bi an teaghlach ag ithe, a’ cadal ’s gan nighe fhèin.
“Bha na tiodhlacan a fhuair iad ’nan cuideachadh mòr. Bha i cho toilichte siabann agus rudan eile fhaighinn son an leanaibh. Tha cruaidh fheum aice air nith-ean mar sin. Chòrd na preusantan gu mòr ris a’ chlann ’s bha an gille beag air a bheò-ghlacadh leis na teadaidhean ’s na leabhraichean dathte a fhuair iad.
“Tha e iongantach nas urrainn do dhuine a chur ann an aon bhogsa. Agus se as cudromaiche buileach dha na daoine a gheibh na bogsaichean seo, gun robh cuideigin a’ smaoineachadh orra.”
Mar a tha Fionnlagh ag ràdh, bidh Blythswood agus na buidhnean leis a bheil iad ag obair a’ toirt seachad bogsaichean do dhaoine òga ’s daoine nas sine, ’s gach aois a’ dèanamh toileachas mòr ris na gheibh iad.
“Tha aon sgeulachd inntinneach ann,” tha Fionnlagh ag innse dhomh. “Chan eil mi cinnteach an e na bogsaichean againne a bh’ ann, no bogsaichean bho bhuidheann eile. Co-dhiù, bha aon bhliadhna ann ’s bha an gille òg a bha seo a fhuair bogsa ’s nuair dh’fhosgail e e, cha robh ann ach stocainnean, tòrr phaidhrichean de stocainnean ùra.
“Nuair a chunnaic na daoine dè bh’ anns a’ bhogsa, chaidh iad a dh’iarraidh fear eile. Ach cha robh an gille beag son am bogsa aige a thoirt seachad idir. Agus an uair sin chaidh innse dhaibh gu robh rudeigin ceàrr air na casan aige ’s cha b’ urrainn dha ach stocainnean a chur air. Nise cha robh fhios aig duine ciamar a bha bogsa ann a bha làn stocainnean no ciamar a fhuair an gille beag e, ach mar thachair, sin an dearbh rud a bha dhìth air!”
Bidh na làraidhean mu dheireadh aig Blythswood a’ falbh an-dràsta a-null chun an ear, feuch am faigh na daoine air a bheil feum dha-rìribh air tiodhlac Nollaige rudeigin a bheir togail-cridhe dhaibh ’s a chuireas ’nan cuimhne gu bheil daoine ann, nach aithne dhaibh idir, a tha a’ smaoineachadh orra. Nach prìseil an tiodhlac a thig bho choigreach, ’s nach mòr an toileachas a thig á bogsa.


c: text/html

text:
Inbhir Àirnein
'S e baile ann an Earra-Ghàidheal agus Bòd a tha ann an Inbhir Àirnein (Beurla: Inverarnan). [1] Tha e suidhichte air a' mhòr-rathaid A82 mu dhà mhìle air falbh bho Àrd Laoigh aig ceann tuath Loch Laomainn. 'S e seo na co-chomharran aige: 56° 19′ 41″ Tuath agus 4° 43′ 20.35″ Iar.
Tha an taigh-òsta ainmeil, The Drover's Inn, an seo. Chaidh a thogail ann an 1705. B’ àbhaist do na dròbhairean a stad an seo biadh is deoch a ghabhail an t-slighe aca eadar Gleann Fìn agus Both Chuidir no Glengyle. Tha cladh-abhainn Inbhir Àirnein a chaidh a thogail timcheall air 1850 faisg air an taigh-òsta. [2]
Tha Slighe na Gàidhealtachd an Iar, frith-rathad astair eadar Glaschu agus an Gearasdan a' dol seachad air a' bhaile.
Iomraidhean[deasaich | deasaich an tùs]
- ↑ Iain Mac an Tailleir, "Ainmean-Àite", duilleag 65, Pàrlamaid na h-Alba
- ↑ Inbhir Àirnein aig Sherpavan
Ceanglaichean a-mach[deasaich | deasaich an tùs]
- Iomraidhean nam mapaichean airson comharradh-clèithe: NN 317 184
- Inbhir Àirnein air Times online
- Eachdraidh Taigh-òsta 'The Drover's Inn'

robotstxt: allowed

filter: keep


text:
- TIOTAL
- Rathad an t-Seanalair Wade, Baile nan Granndach
- EXTERNAL ID
- PC_GM_POSTCARDS_066
- ÀITE
- Baile nan Granndach
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 23320
- KEYWORDS
- còmhdhail
coilltean
Sealladh de Rathad an t-Seanalair Wade, Baile nan Granndach ann an seann pharaiste Chrombail, Inbhir Ailein 's Àbhaidh.
Chaidh rathaidean an t-Seanalair Wade a thogail fo stiùir an t-Seanalair Seòras Wade, Àrd-cheannard Feachdan Bhreatainn gus slighean luath tron Ghàidhealtachd a chruthachadh don àrm. Chaidh ùghdarras a thoirt don t-Seanalair le Rìgh Seòras I armachd a thoirt air falbh bho na cinnidhean air a' Ghàidhealtachd agus mar sin, gus an cumhachd armailteach aca a thoirt air falbh.
Chaidh a chiad rathad armailteach a thogail as t-samhradh 1725 agus chaidh crìoch a chur air an rathad ann am Baile nan Granndach ann an 1773
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach


text:
- TIOTAL
- Taigh-tughaidh, An Ros Muileach
- EXTERNAL ID
- QZP99_94157_10_03
- ÀITE
- An Ros Muileach
- SGÌRE
- Muile
- SIORRACHD/PARRAIST
- ARGYLL: Kilfinchen and Kilvickeon
- NEACH-FIOSRACHAIDH
- Leabharlann na h-Alba, Leabharlann Mheadhan Dhùn Èideann
- AITHNEACHADH MAOINE
- 38813
- KEYWORDS
- àitean-còmhnaidh
Earra-ghàidheal
tughadh
Tha an taigh-tughaidh seo air an Ros Mhuileach, ceann-tìre a tha na shìneadh o bhonn a deas na Beinne Mòire agus Loch Sriodan gu ruig Fionnphort. Tha e mu 20 mìle a dh' fhaid. Tha grùnn bhailtean nan suidhe air an Ros Mhuileach, nam measg Ceann Loch is Peighinn a' Ghàidheil aig a' cheann an ear. Tha Bun Easain, far an d'fhuair Màiri NicDhòmhnaill grad-smuain a chum an laoidh 'Morning Has Broken' a sgrìobhadh, naoi mìltean à sin. Tha bailtean Ùisgean, Aldalnis, Àird Fìneig is Ceann Tràgha ann cuideachd. 'S e Fionnphort am baile mu dheireadh, far am bheil an t-aiseag a' dol a dh'Ì a' fàgail.
Faodar an dealbh seo a cheannach. Airson tuilleadh fiosrachaidh mu cheannach is mu phrìsean cuir post-d gu:
Edinburgh Central Library


text:
- TIOTAL
- Clann nan suidhe air Cloich Chumberland, Cùil Lodair, faisg air Inbhir Nis
- EXTERNAL ID
- GB1796_1999_116_109
- ÀITE
- Mòinteach Chùil Lodair
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1890an; 1900an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11206
- KEYWORDS
- Inbhir Nis
Cùil Lodair
Clach Chumberland
clann
Diùc Chumberland
Clann nan suidhe air Cloich Chumberland, Cùil Lodair, faisg air Inbhir Nis 's dòcha gur ann air turas sgoil Shàbaid a bha iad. Tha Clach Chumberland an ear air taigh Leanach an Cùil Lodair. 'S e clach mhòr a tha innte aig a bheil ceanglaichean ri Diùc Chumberland.
Tha mòran air aithris mun chloich seo. Tha aon sgeulachd ag ràdh gun do stiùir Diùc Chumberland am blàr agus e na sheasamh air an ulbhaig seo. Ach, Tha luchd-eachdraidh den bheachd a-nis gur ann air muin eich a bha e aig an àm ach gur dòcha gun tug e sùil air a' bhlàr bhuaipe na bu thràithe. Tha aithris eile dhen bheachd gun do dh'ith an Diùc biadh aig a' chloich an dèidh a' bhlàr.
Rugadh Uilleam Augustus Hanover, Diùc Chumberland, am bràthair a b' òige aig Seòras III, ann an 1721 agus chaochail e nuair a bha e 44 bliadhna a dh'aois ann an 1765. Fhuair e a chliù gu sònraichte airson a' phàirt a bha aige ann am Blàr Chùil Lodair ann an 1746. B' ann fo a stiùireadh a chaidh ruaig a chur air na Seumasaich fon Phrionnsa Teàrlach Eideard Stiùbhart leis an arm Hanobharach aig Rìgh Sheòrais II agus aig an aon àm a' cur crìoch air dòchas nan Seumasach gus na Stiùbhartaich a chur air ais air cathair-rìoghail Bhreatainn
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Niall Mac a' Phearsain, 'Gleann Cuidheil', Caol Loch Aillse
- EXTERNAL ID
- HCD_PHOTO_01251
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 13126
- KEYWORDS
- gàrradh
Caol Loch Aillse
Cungaidhear
Tha Niall Mac a' Phearsain, mac Cungaidhear A' Chaoil, Donnchadh Mac a' Phearsain, a' gabbhail fois ann an gàrradh dachaigh an teaghlaich, 'Gleann Cuidheil', ann an Caol Loch Aillse. Bho bha e glè òg, tha Niall a' nochdadh ann am mòran de dheibh camara athair, oir bha e tric a' dol còmhla ri athair air turais coiseachd no baidhsagal san sgìre. Rugadh Niall ann an 1919 agus chaidh a thogail ann an Caol Loch Aillse, ach chaidh a mharbhadh gu mì-shealbhach nuair a bha e dìreach 24 mar thoradh air tubaist 's e a' dèanamh seirbheis aig16mh Armlann Gunnachan an Airm ann an Kent.
Rugadh Donnchadh Mac a' Phearsain air a' 24mh den Chèitean 1882 ann an Gleann Cuidheil, Siorrachd Obar Dheathain, ann an teaghlach de chòignear. Nuair a cheumnaich e mar chungaidhear, fhuair e eòlas-obrach air feadh Shasainn agus aig an spatha ann an Srath Pheofhair, is mu dheireadh chaidh e a dh'fhuireach a Chaol Loch Aillse ann an 1911. Stèidhich e bùth-chungaidhean faisg air cidhe na h-aiseig sa Chaol, agus bha ùidh mhòr aige ann a bhith a' togail deilbh camara, agus chur e seachad mòraan de dh'ùine saor a' siubhal mun cuairt an sgìre a' clàradh seallaidhean-tìre agus seallaidhean de bheatha làitheil ann an coimhearsnachd A' Chaiol. Phòs Donnchadh Mairead NicÌomhair, nighean a bhuinneadh dhan sgìre, agus bha nighean aca, Màiri, a thuilleadh air am mac, Niall.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Bidh Bana-dhiùc na Còirn a’ gabhail os làimh tachartasan is obair charthannach gu cunbhalach ann an Alba, a’ toirt taic dha cèile, Diùc Baile Bhòid na obair is na dhreuchd mar Oighre a’ Chrùin.
Aithnichte ann an Alba mar Bana-dhiùc Baile Bhòid, bidh A Mòrachd Rìoghail a’ tadhal gu cunbhalach ann an Alba airson tachartasan a ghabhail os làimh còmhla ri a cèile agus na h-aonar.
Tha Bana-dhiùc Baile Bhòid an sàs ann an grunn bhuidhnean carthannais ann an Alba, nam measg Ionadan Cùram Aillse Magaidh /Maggie’s Cancer Caring Centres; Saor-làithean Cothroim Chraichidh/Crathie Opportunity Holidays; Bràgad nan Nighean ann an Alba/Girls Brigade in Scotland; Sgeama Ghàrraidhean na h-Alba/ Scotland’s Gardens Scheme;Ionad Nàiseanta Marcaiche na h-Alba/the Scottish National Equestrian Centre; Institiùd Dùthchail Boireannaich na h-Alba (Meur Bhealadair)/ Scottish Women’s Rural Institute (Ballater branch); Comann Ealain Taobh Uachdrach Dè/the Upper Deeside Art Society; agus na neach-taice dha HMS Astute stèidhichte aig HMNB Faslane.
Tro a h-obair charthannais tha A Mòrachd Rìoghail airson aire a thogail gu cùisean sònraichte, a’ gabhail a-steach slàinte is fallaineachd, ag adhartachadh litearrachd, a’ cuideachadh nam feumach, nam measg feadhainn a dh’fhuiling èigneachadh is sàrachadh gnèitheasach, a’ misneachadh clann airson a bhith ag ithe rudan fallain, a’ toirt brosnachadh dha dualchas agus na h-ealain agus dha fallaineachd bheathaichean.
‘S e Birkhall an dachaigh oifigeil a th’ aig Am Mòrachdan Rìoghail ann an Alba. Tha e suidhichte air Oighreachd Bhaile Mhoireil air Oir Rìoghail Dhè a bha roimhe na dhachaigh aig a’ Bhànrigh Ealasaid nach maireann, Mathair na Bànrighe.
Ann an 2009, rinn a’ Bhana-dhiùc fosgladh foirmeil air gàrradh leasachail Ionad Cùram Aillse Magaidh/Maggie’s Cancer Caring Centre aig Ospadal Ninewells ann an Dùn Dèagh. Tha A Mòrachd Rìoghail na Ceann-suidhe air Ionadan Cùraim Magaidh a bhios a’ tabhann àrainneachd fhàilteachail dha daoine le aillse agus dhan teaghlaichean. De na naoi ionadan Magaidh san RA, ‘s e Dùn Dèagh a’ chiad fhear aig a bheil gàrradh leasachail.
Ann an 2008, thug A Mòrachd Rìoghail taic dhan sgeama biadh-air chuibhlichean/ meals-on-wheels, agus thug i a reasabaidh fhèin airson paidh-èisg dha na còcairean telebhisein, The Hairy Bikers, mar phàirt den iomairt ann an 2011.
Tha A Mòrachd Rìoghail air bruidhinn roimhe mu cho dèidheil ‘s a tha i air Alba, gu sònraichte air a’ Ghàidhealtachd. Nuair a thadhail i air Sgoil Pàirc Alexandra ann an Lunnainn airson farpais nàiseanta Cruinneachadh Bàrdachd a’ Bhàird Laibhrichte a chur air bhog, b’ e “My Heart is in the Highlands” leis a’ bhàrd Albannach Raibeart Burns a thagh a’ Bhana-dhiùc, a tha na neach-taic dealasach dha adhartachadh leughaidh is litearrachd, airson a leughadh.
A’ bruidhinn mun roghainn aice thuirt a’ Bhana-dhiùc: “’S e bàrdachd chuimhneachail a tha seo dhòmhsa oir ‘s e àite a th’ ann air a bheil mi air leth dèidheil agus bidh mi a’ cur seachad ùine ann a’ coiseachd is a’ mealtainn nan seallaidhean.”
Bidh Diùc is Bana-dhiùc Baile Bhòid gu tric a’ cur seachad saor-làithean bliadhnail an t-samhraidh ann am Birkhall.
Mar na dachaighean oifigeil uile aca tha Birkhall air a ruith air bunait organaig is stèidh sheasmhach àrainneachdail gun puinnseanan fuadain bhiastag no toradh Gallda gan cleachdadh sna gàrraidhean.
Nuair a bhios iad a’ fuireach ann am Birkhall, bidh Am Mòrachdan Rìoghail ag iasgach agus a’ coiseachd san dùthaich àlainn Albannach.
Nuair a tha iad ann an Oir Rìoghail Dè bidh an Diùc is a’ Bhana-dhiùc cuideachd a’ gabhail os làimh tachartasan san sgìre ionadail agus a’ cumail chuirmean dhan choimhearsnachd ionadail agus dhan fheadhainn a tha an sàs nam buidhnean carthannais.
Mar eisimpleir, san t-Sultain 2006 bha a’ Bhana-dhiùc air ceann ciad caismeachd Comann Nàiseanta Osteoporosis, Big Bone Walk, nuair a bha iad a’ fuireach ann am Birkhall agus thog i fhèin faisg air £200,000 de dh’urrasachd le bhith a’ gabhail pàirt ann an coiseachd timcheall air Loch Muick.
Recent News
-
HRH visits the Isle of Lewis
-
The Duke of Rothesay visits Loch Leven Fish Farm
-
HRH in Braemar
-
Kirking of the Scottish Parliament
-
HRH at the University of Aberdeen
-
HRH visits HMNB Clyde
-
WWI memorial in Scotland
-
HRH The Prince of Wales visits Caithness
-
HRH visits the Isle of Islay
-
TRH in Scotland: Day Three
-
TRH in Scotland: Day Two
-
TRH in Scotland: Day One
-
HRH at Dumfries House
-
HRH in Scotland
-
TRH in Scotland
-
HMS Astute
-
First World War Commonwealth commemoration service
-
The Duke of Rothesay visits Caithness
-
Holyrood Week: Day Four
-
Holyrood week: Day three
-
Holyrood Week: Day two


text:
Thèid Sainsbury’s Inbhir Nàrann fhosgladh air an ceathramh làth den ath mhios (bidh am baile seo faighinn saorsa bhon Cho-op an uair sin ach ‘s e sgeulachd eile a tha sin). Bidh Sainsbury’s na doras retail don Ghàidhealtachd bhon taobh an ear agus saoilidh mi gum bi cha mhor a h-uile duine aig a bheil beagan Gàidhlig no a tha taiceil dhan chànain toilichte leis na soidhnichean seo. Prìomhachas don Ghàidhlig cuideachd. Sin thu fhèin Sainsbury’s.Tuilleadh dealbhan an seo Agus seo na chaidha sgrìobhadh air gurnnurn.com ann an 2008.
Fàilte chridheil ort
Tha mi 47 bliadhna a dh'aois, tha mi pòsta 's tha mi a' fuireach ann an Inbhir Narann.
Tha e a' còrdadh rium a bhith sgrìobhadh beagan Gàidhlig. Tha mi fhathast ag ionnsachadh 's mar sin dheth, cha bhi a h-uile càil buileach ceart: nì mi mearachdan!
Co-dhiù ma tha greiseag agad - thig a-steach! Tuilleadh mu dheidhinn Gràisg


text:
Pistoia
‘S e baile mòr ann an ceann a tuath na h-Eadailt a th’ ann am Pistoia (IPA: pis'toja, Laideann: Pistorium). Tha e suidhichte aig 56m os cionn ìre na mara,[1] anns an sgìre (Eadailtis: Provincia) Pistoia, anns an roinn (Eadailtis: Regione) Toscana, ri taobh na h-Aibhne Ombrone Pistoiese, faisg air Prato, 258km air falbh bhon An Ròimh, prìomh-bhaile na dùthcha, 219km bho Mhilano, 182km bho Phadova agus dìreach 31km bho Fhirenze.[2] Tha 90,202 daoine a’ fuireach anns a’ bhaile.[3] A bharrachd air sin, thug Dante Alighieri a tarraing air Pistoia san leabhar La Divina Commedia.[4]


text:
- TIOTAL
- Club Criogaid an Naoimh Anndra, Inbhir Nis, 1900
- EXTERNAL ID
- PC_STAND_CATH_025
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1900
- LINN
- 1900an
- NEACH-FIOSRACHAIDH
- St Andrew's Cathedral, Inverness
- AITHNEACHADH MAOINE
- 30021
- KEYWORDS
- eaglaisean
sgiobaidhean spòrs
criogaid
clubannan spòrs
sgioba lùth-chleasan
'S e am fear-clèireach am meadhan an deilbh Canan Alfred Eyre-Brook, a bha na chanan aig Cathair-eaglais an Naoimh Anndra, Inbhir Nis bho 1892 gu 1915. Ged nach eil fiosrachadh sam bith ann an Iris na Cathair-eaglais mu 1900 air Club Criogaid ceangailte ris a' Chathair-eaglais, tha Courier Inbhir Nis a' toirt iomradh air iomadh maids criogaid timcheall Inbhir Nis far an robh sgioba an Naoimh Anndra a' cluich sgiobaidhean mar Chunntaidh Narann agus Foithir. Bha geamachan aig an taigh air an cluich aig Taigh-feachd nan Camshronach.
Thuirt iomradh naidheachd san t-Sultain 1900 gu robh Comann Lìog Criogaid Alba a Tuath air cur rompa gum biodh Club Criogaid an Naoimh Anndra nan Luchd-glèidhidh den Chupa fad bliadhna eile. Chaidh an cupa a thoirt seachad aig coinneamh shònraichte an 19mh den t-Sultainn agus chaidh an cupa an uair sin fo chùram a' Chanain Brook. Chaidh 4s (ceithir tasdanan) a chur ri aon taobh gus bràiste no cuimhneachan beag eile a thoirt seachad do gach ball a bha air cluich gu cunbhalach fad sheusan an t-samhraidh.
Chaidh an dealbh-camara a thogail aig an aon àm 's a chaidh an Cupa a thoirt seachad dhaibh. Tha an Canan Brook na shuidhe dìreach air cùl a' Chupa, agus Rùnaire a' Chlub, Mgr G T Cornet, ann am meadhan an sreath sa chùl. Tha an dealbh frèimichte seo an-diugh ann an arclann na Cathair-eaglais.
Sreath sa chùlaibh, clì gu deas: A Reid, C Dickson, J Mac a' Ghobhainn, G T Cornet, W MacDhòmhnaill, J. Dickson.
Sreath sa Mheadhan: J Friseal, J Ruiseal, Canan Brook, H C Weir, D Camshron, D Mirtle
Sreath sa Bheulaibh: D Mac an Tòisich, D Mac a' Ghobhainn


text:
- TIOTAL
- 354944, Coidse Earrainn Cumhachd Gluasadach le BR
- EXTERNAL ID
- PC_HRS_COACHES_147
- ÀITE
- neo-aithnichte
- CRUTHADAIR
- D L G Hunter
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 23727
- KEYWORDS
- HRS
coidsichean rèile
carbadan rèile
stoc gluasadach
Tha an dealbh camara seo a' sealltainn carbd rèile air a bheil an t-àireamh 354944 leis an ro-leasachan DM. Tha an M a' sealltainn gun tàinig e bho Rèile Lunnainn Meadhan-thìre & Alba bho thùs agus tha an D a' sealltainn gur e carbad roinne nach robh a' cosnadh ionmhas a bh' ann (i.e cha b' e coidse luchd-siubhail no cairt bathair a bh' ann).


text:
- TIOTAL
- A' sealltainn gu tuath bho Chaol Acain
- EXTERNAL ID
- QZP40_CARD_0041
- ÀITE
- Caol Àcain
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1900an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31924
- KEYWORDS
- cairtean
aiseagan
drochaidean
taighean-solais
Tha a' chairt seo a' sealltainn an t-seallaidh gu tuath bho Chaol Acainn san Eilean Sgitheanach.
'S e Caol Acainn an t-àite air tìr mòr, as fhaisge dhan Eilean Sgitheanach. Tha e air ainmeachadh on chaolas tron do sheòl an rìgh Lochlannach Haakon IV ann an 1263. Bha aiseagan an seo bho thràth anns an 17mh linn, agus 's math dh'fhaodte na bu tràithe, ach o na thàinig drochaid an Eilein Sgitheanaich, cha bhi uimhir a' dol dhan bhaile.
Chithear taigh-solais an Eilein Bhàin aig a' chùl anns an dealbh


text:
Cat mòr
Tha cait mhòra am measg nan feòil-ithich as ainmeile san t-saoghail. Bho làithean trath den mac-an-daoine, chruthaich sinn uirsgeulan agus dealbhan bhuapa.
Teaghlach: Felidae
- Genus Panthera
- Leopard, Panthera pardus (Aisia is Afraga)
- Leòmhann, Panthera leo (Afraga, Coille Gir sna h-Innseachan; marbh ann an Eòrpa, Middle East, a' mhòrchuid den Aisia, agus Aimearaga a Tuath)
- Iaguar, Panthera onca (Na h-Aimearagan; bho Mexico gus an Argantain-a-tuath)
- Tigear, Panthera tigris (Aisia)
- Genus Acinonyx
- Genus Puma
- Pùma, Puma concolor (Na h-Aimearagan)
- Genus Uncia
- Leopard-sneachda, Uncia uncia (beinntean ann am meadhoin agus taobh-a-deas Aisia)


text:
Aderim gorab e med na sulfure as adbur don teine bis ar lassadh da sir & is mar so as e .i. an trath tinnscnas an teine gnimh da deanam a cuislennaib na sulfaire fo talmain, ni fanann ac sir lasadh na sulfairi & talman roimhe co domuctha.
Agus is mar sin doni puill & cabain roimhe sa talmain & in trat tair le an t-sulfur ata do naduir ann co fasann aris. Et an tan fases impoid aris & loisgidh aris e & bith an fas sin na sulfuri & losgad na teinedh ar fas tri bithu sir & teilgidh an lasair, mar eirges aisti, a lan da caeraib & da caebaib teined tic o folad na sulfuri aisti amach & cruinnigid sin ar en slighi & doni sleibti dib. Et as minic cluinter fogar mor aduatmar on gaith ac dul asteach is na fedanaib sin & a seidedh leis in lasair ac dul amac. Et atait na h-uiscedha tusmigter o na h-inadaib teinntighi sin te, oir mar adubramar gabaid na h-uisceadha aicid on inadh a ticid Mas gluasacht siraidhi ingantac dani na nethi ingantacha sin.


text:
- TIOTAL
- Sligh' Uisge Chaledonian aig Tom na h-Iùbhraich, air reothadh, 1895
- EXTERNAL ID
- GB1796_1999_116_380
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1895
- LINN
- 1890an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11361
- KEYWORDS
- spèilichearan
Sligh' uisge Chaledonian
Caolas Uisge na Manachainn
Tom na h-iùbhraich
Inbhir Nis
deigh
sneachda
Spèileadairean air Sligh' uisge Chaledonian aig Tom na h-Iùbhraich, aig àm an reothaidh mhòir ann an 1895. Bha an geamhradh cho cruaidh a' bhliadhna ud 's gun do reoth Caolas-uisge na Manachainn, ann an Siorrachd Rois. Bho na 1900an, chan eil geamhraidhean Gàidhealtachd na h-Alba air a bhith cho cruaidh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive